טקסים, קסמים וסיפור

שלישיה ראשונה תעסוק באיך לפרוץ את הדלת - כמו שראינו בדוגמא מעלה.

מרגע שאנדרי נכנס. כעת הוא צריך למצוא את הפסל. זו שלישיה שניה של פעולה. בבסיסה הוא רוצה למצוא את הפסל. בצורה הוא בוחר לעשות זאת על ידי זה שהוא יעבור וישבור כל דבר בבית עד שהוא ימצא את הפסל. המגבלות הם כאשר הוא פוגש כספת שאותה הוא לא מצליח לשבור.

ואז מגיעה השלישיה השלישית, בה הוא עושה קסם לפרוץ את הכספת. בבסיס יש את ההחלטה לפרוץ כספת, בצורה...

### טקסים בגדלים אחרים (שנשענים על 3 אך הם לא 3)

הרבה פעמים המציאות לא מושלמת ואין אפשרות לעשות טקס 3 או 9 או 27 מושלם. בהחלט אפשר לערב טקסים שהם מכילים יותר או פחות חלקים.

לדוגמא כאשר אנדרי מנסה לפרוץ את הדלת, הוא תקוע בשלב המגבלות. הוא בועט שוב ושוב בדלת ואינו מצליח לשבור אותה. אז הוא מרחיב שלב זה - הוא כבר יודע שהוא רוצה לשבור את הדלת, אך הוא לא מצליח. לכן הוא מחליט לשדרג את עצמו ולשבור את הדלת עם לום. אבל מהיכן הוא יביא לום? הוא חושב על כך, בבסיס הוא רוצה לום. הצורה היא או שהוא יסע להביא אחד מהעבודה, או שיאלתר אחד במקום או שהוא יתקשר לחבר (עם טלפון אלחוטי) שיביא לו אחד. הוא בוחר לסוע ולהביא לום, שאיתו הוא תוקף את הדלת ומגלה מה יקרה במגבלות של השלב הזה.

הטקס שנוצר כאן הוא בגודל חמש. בסיס ראשי, צורה ראשית ואז במגבלות ראשית שבתוכו יש (בסיס משני, צורה משנית ומגבלות משני).

ברור מאליו שניתן לתכנן מראש טקסים לכל מספר שרוצים בצורה הזו. נגיד אם מתאים לך טקס שבע, אז אתה יכול לעשות 3-1-3. כלומר הבסיס יהיה טקס שלוש שלם. אז הצורה תהיה עצמאית והמגבלות יהיו טקס שלוש שלם נוסף.

### סוגי קסמי פיות

יש שלוש סוגי קסם שהפיות משתמשות בהן:

משחק - לפיות צעירות

טקסים - לפיות בוגרות

סיפור - לפיות זקנות

הערות:

1. הקסמים מטבעם מותאמים לגיל.
	1. לכאורה פיות צעירות יכולות לבצע רק משחקים. פיות בוגרות יכולות לצבע גם משחקים וגם טקסים. והזקנות יכולות לבצע את כל שלוש סוגי הקסם.
	2. מעשית בכל גיל הם יכולות לבצע את כל סוגי הקסם. זה יותר עניין של יכולת/ידע/נסיון. צעירים בדרך כלל יבצעו רק משחקים. הם יכולים להשען על קסמי סיפור אבל זה נדיר ולו רק בגלל שזה דורש המון ריכוז, אחריות וסדר לאורך זמן וזה לא דבר קל לילדים.
	3. ככל שהפיה זקנה יותר, כך יכולות האילתור שלה קטנות, אך העוצמה שלה גדלה! פיות זקנות לדוגמא, נדיר שישתמשו בקסם המשחק, אלא אם זה קסם שהם כבר השתמשו בו בעבר והם רק חוזרות על עצמן. לאלתר משחקים יהיה להם קשה עד למאד. מצד שני אם זה משחק שהם כבר עשו, הם יכולות לעשות אותו בעוצמה עצומה.

#### קסם משחק

קסמי משחק הם קסמים ישירים על המציאות. להלן הקסמים בצורתם הקלאסית (יש על זה הרבה שינויים ככל שהפיה גדלה):

בבסיס - לפיה יש אנרגיות קסם שונות. הם עם צבעים. חום לסביבה, ירוק לצמחיה, אדום ליצורים חיים, כחול לפיות וכו'

בצורה - לפיות יש אוסף ציורים מקובלים (וניתן להוסיף ציורים מאולתרים כשצריך) שמסמנים דברים שונים. הפיה מציירת את הסימן הנדרש.

מגבלות - על מנת לבצע את הקסם הפיה תגלה מה היא צריכה לעשות, ככל שהיא תעשה את זה יותר טוב כך הקסם יצליח יותר.

דוגמא: בו - אורק צעיר - רוצה לפרוץ דלת. הוא יעשה קסם!

הוא משתמש בצבע החום (שבו הוא חזק) ויש לו הרבה ממנו. הוא מתחיל להפיץ צבע חום דומיננטי סביבו (זה הבסיס). הוא מצייר דלת עם איקס עליה (הסימן לדלת שבורה)(זו הצורה). אז הוא מגלה שהוא צריך לאסוף תשע ענפים ולשבור אותם (זו המגבלות). הוא בכוונה אוסף את הענפים הכי גדולים שיש בסביבה שהוא מסוגל לשבור כדי לתת מקסימום כח לקסם שלו.

#### טקסים

טקסים הם שימוש ביכולות הקסם שלא דרך משחק.

טקסים יכולים להיות בגדלים מספריים שונים.

1. הטקסים החזקים ביותר יהיו כאלו שיהיו 3 או 9 או 27 וכו
2. ניתן לעשות טקסים עם מספרים אחרים - נניח 5 מאד מקובל כאשר עוסקים בקסם על בני אדם. ואז הקסם יהיה בצורת 1-1-3 או 1-3-1 או 3-1-1. הוא יהיה חזק מ 3, חלש מ 9, ומותאם לבן אדם (כך שזה יפעל עליו טוב יותר).
3. ניתן לאלתר כל מספר ולהיות מבולבל או כתוצאה ממגלות להגיע למספרים שונים ממה שתכננת.

טקסים יכולים להיות על כל נושא, בכל צורה, ובכל סוג התמודדות

1. ברור שאפשר לעשות טקסים מבוססי משחק
2. אפשר לעשות טקס בשביל להצליח בלימודים - היכן שאין בו טיפת אנרגית קסם - הכל מבוסס על תוכנית לימודים בעלת 27 חלקים שאם הפיה תצליח בה, היא תלמד את החומר יותר טוב.
3. טקס יכול להתבסס על כל נושא - קסם, כוח, רצון, מידע, יכולות, אנשים, ספרים וכו, להשתמש בכל דבר (משחקים, דיבורים, אנשים,...) ולמען כל מטרה (להגיע לירח!)

הכח של הטקסים נובע מ:

1. בבסיס - תכנון רחב יותר - דבר שמתבטא בכמות שלבים רבה יותר (27 חזק מ 9 שחזק מ 3)- נותן כח רב יותר
2. בצורה - ככל שיש מגוון צורות שונות גדול יותר כך התוצר חזק יותר - כלומר ככל שיש יותר גורמים מעורבים, יותר חלקים במציאות שמשתמשים בהם, ככל שיש שונות רבה יותר במה שמבצעים (גם פיזי/מנטלי ורוחני)
3. במגבלות - ככל שלאורך הדרך לוקחים מגבלות דורשניות יותר - לדוגמא מתפרסים על שטח רחב יותר, משכנעים את ראש העיר להצטרף, אוספים יותר ארועי נבלה - כך הכח יגדל.

עקרונית ניתן לעשות טקסים שיגרמו לכל האנשים בגוטהם להרדם. זה טקס עצום בגודלו, אך הוא ניתן לעשיה עם תכנון, בצוע ומגבלות מקיפים דיים.

#### סיפור

##### *הבסיס לכוחות סיפור*

פיות זקנות רואות את העולם כאוסף הסיפורים שהוא.

כל דבר הוא חלק מסיפור - לעיתים הוא נוצר על ידי הסיפור. לרוב הוא נסחף על ידי הסיפור. ובוודאי שהוא מושפע מהסיפור.

על כל גורם/דבר/אובייקט פועלים, באותו הזמן, הרבה סיפורים עם תוצאות שלעיתים הן בלתי צפויות.

##### *הצורות של כוחות סיפור*

ניתן להפעיל את הסיפור מסביב על מנת לייצר תוצאות מתוך הרצון החופשי של הפיה - לדוגמא אם פיה, מהותה היא להביא בלאגן לסביבה, אז הסיפורים שהיא תייצר (במודע/בכוונה או ככוחות) יהיו של בלאגן בסביבה. לדוגמא אם מישהו תוקף אותה עם אקדח, היא יכולה להשתמש בכוח הסיפור על מנת שהאקדח לא יתפקד. פיה של נשקים תוכל להסתכל מאחורי שיח ולגלות שם חרב. פיה של רקב תוכל לגרום לדברים להרקיב מהר.

ישנן כוחות סדורים, ידועים ומוגדרים שניתן להפעיל - כוח הדרכים לדוגמא, נשען על סיפור ידוע כדי לגלות מה השלב הבא בסיפור

וכמובן פיה יכולה לגלות מהסיפורים שמסביבה מידע, להשתמש בזה, סטייל ג'ודו על מנת לקדם דברים, או לבצע טקסי ענק שרוכבים על הסיפורים.

##### *המגבלות של כוחות הסיפור*

ככל שהפיה יותר זקנה כך היא מוגדרת יותר - כוחותיה בתחום שלה גדולים יותר, כוחותיה בתחומים זרים חלשים יותר, ובאזורים זרים לה, היא לא יכולה לפעול.

כוחות סיפור דורשות את ההסכמה של הפיה המתאימה לעבוד בתחומן.

ניתן בצורה מלאכותית להכניס דברים לתוך הסיפור שלך - נניח פיה של כאוס יהיה לה קשה עם דלת בנויה וסדורה. אלא אם היא תקשקש עליה ציורים בלאגנסטיים ולפתע יש לה נקודת אחיזה לתוך משהו שהיה לה זר לפני שניה.

#### אדוות

מדובר בהעברת מידע בין גורמים שונים וההשפעה ההדדית כתוצאה מכך.

בבסיס זהו משחק 'טלפון שבור' - במשחק ישובה קבוצה של ילדים במעגל. אחד לוחש מילה לאוזנו של זה שלידו. נגיד "סילבר", זה עכשיו לוחש את המילה לאוזנו של הילד הבא בתור וכך הם לוחשים זה לזה את המילה. עד שזה מגיע לאחרון והוא לוחש את המילה לילד הראשון. כמעט תמיד המלה משתנה לאורך הלחישות וכשהיא מגיע בחזרה לילד הראשון היא יכולה להיות "נרצח".

בצורה ארוע שעובר גורמים שונים - כמו מכתב שעוברים בין אנשים שונים שכל אחד קורא אותו ומעביר אותו הלאה ומגיב שונה - כמו אנשים באצטרדיון שעושים גל עם הידיים שלהם - אנו קורים לארוע מהסוג הזה אדווה. כמו אדווה של מיים, שרואים אותה נעה על אגם. מצד אחד היא חדה וברורה. מצד שני היא מורכבת מהמון מיים ובכל רגע נתון היא עשוייה ממיים שונים. וכמובן היא יכולה גם לשנות את צורתה, לעיתים להיות גל גדול ומפחיד, לעיתים גל קטן, או אולי סתם להעלות קצף.

במגבלות אנו מדברים על הסיפורים ועל היחס בין העולם לפיה לסיפור - כך ההמון האנושי וריבוא הגזעים האחרים מספרים סיפור - נניח סיפורה של פנדורה - זהו הבסיס. כל אחד מספר את הסיפור קצת שונה. אלו יהיו הצורות השונות. וכל סיפור יתכן ותהיה לו הופעה קיימת שונה - מה שאתם תכנו פיה. דוגמאות לסיפורים: יהיו נשים שיתמקדו בפנדורה עצמה שהיא בעלת כח ומחזיקה כנגד זאוס שהוא מלך האלים ויצר אותה כעונש. יהיו את החוקרים במגדלי השן שמחפשים מדוע יש רוע בעולם, והם יפילו את הכל על פנדורה ששיחררה מקבץ של רעות חולות לעולם. וכמובן יתכן שפנדורה עצמה תרצה לספר על עצמה לריבוא האנשים, והיא תציג את עצמה כמלכה אשר הביאה מודעות לעולם, מעל דפי העיתון. וכעת הגענו אל המגבלות - אשר עוסקות במכלול של כל הסיפורים האלו - ולו אנו קוראים העצמי הגדול (greater self). ואותו עצמי גדול מושפע, משפיע וחולק את כלל הסיפורים העצמאיים - וגם אם יש ריבוא של יצורי סיפור שיקראו פנדורה, ופנדורה שמעבר לחומה, וחלקי מציאות פנדוריים, הם כולם מחוברים ביחד, מושפעים ומשפיעים, חולקים הוויה אחת שהיא הפנדורה הגדולה."

הערות:

1. לאדוות יש נטיה לעבור בין העצמאיים הקטנים שנמצאים בתוך העצמאי הגדול (על העצמאיים ראה להלן) - אם לוציפר בסיפור אחד נפגע, לפתע הוא יפגע בעוד סיפורים - אומנם בכל מקום זה יהיה פגיעה אחרת, אולם תהיה פגיעה לפתע בלא מעט לוציפרים. וכמובן אם הוא מצליח במקום אחד זה יכול לעבור להצלחה אצל האחרים.
2. אי אפשר לדעת מראש מתי תווצר אדווה, מתי לא ומתי האדווה תהיה אלטרנטיבית.
3. ברור מאליו שאפשר לנסות בצורה מלאכותית לייצר אדוות. ככל שהפיה זקנה, מנוסה ורלוונטית יותר, כך היא שולטת יותר בנושא האדוות.

### תחפושות

פיות רגישות מאד לתנועה בתוך אדמות שונות. על פי סוג האדמה לעיתים הם נדרשות לתחפושת אשר תאפשר להם תנועה/קיום/ממשות בתוך האדמה.

התחפושות משתנות לפי האדמה בה הן נמצאות. לרוב הם נבנות מתוך החומרים המתאימים לאדמה המסוימת, וכמו זיקית, הפיה נראית כחלק מהמקום.

התחפושות הם קסם (סוג ראשון של כוח של פיות) שהוא קריטי בחיי פיות מקומיות. פיות מקומיות אשר לא לומדות בגיל צעיר את היכולת הזו נכחדות במעבר הראשון מאדמה אחת לשניה. קצת כמו דג שעובר מהים ליבשה, בלי יכולת התחפושת, הם יחנקו למוות.

שאר סוגי הפיות אוהבים את הכוח ולרוב ילמדו אותו, אולם יש להם יכולת השרדות רחבה יותר בעת מעבר בין אדמות. עדיין, יש לא מעט אדמות שיכחידו כל סוג של פיה אלא אם היא תבוא עם תחפושת מתאימה.

### עסקאות

עסקאות מהוות חלק מהותי מחייה של פיה.

* ברמה הראשונה והבסיסית, פיות מקומיות לא יכולות להתקיים בלי עסקאות. העסקאות הן מה שמחבר אותן לעולם ומקיים אותם.
* ברמה רחבה יותר, עסקאות משמשות כמו כסף בעולם האדם. בעזרת זה הם משלמות זו לזו.
* מעבר לזה קיימות סדרה של עסקאות שאפשרו את הקיום של כלל היקום ומערכת היחסים בין הפיות לבין העולם/הקהילה/עצמן.

בעסקה פיה יכולה להציע כל דבר שיש לה

* דברים פיזיים/ידע/עזרה מיידית
* אדמות/כוחות/קסמים
* דברים בעתיד - עזרה קטנה/בינונית או גדולה בעתיד. עזרה גדולה היא עזרה הקשורה בחיים ומוות.

רמות של עסקה

* עסקה בדיבור
* עסקה בכתה
* עסקת חותם (חקוקה באבן/מתכת/אדמה)

מי שומר על העסקאות?

* היות ועסקאות הן המטבע העובר לסוחר, הפיות מאד מקפידות לממש עסקאות.
* בכל חצר, מעבר לגודל מסוים, יהיה מי שאחראי על העסקאות ואפשר לפנות אליו
* עסקאות רבות נעשות תוך שימוש בגורם שלישי שיפקח. אי עמידה בעסקה תסבך את השובר עסקה עם הגורם.

גורמים קלאסיים בעת ביצוע עסקה

* באם השניים מאותה חצר - שימוש באחראי חצר
* שימוש במפתח (פיות רבות עוצמה שמסתובבות בצד הזה של קיר הערפל ועוזרות לחטופים לחזור מארקדאיה) - זו אופציה שעקרונית פתוחה רק בפני חטופים. מקומיים צריכים לקבל הסכמה של המפתחות.
* באזורים מסויימים ישנם פיות שאחראיות על האזור ואפשר לעשות עסקאות כאלו כאשר אותה פיה משמשת כצד שלישי. אולם אז צריך לשלם להם.
	+ בכדור הארץ ניתן לעשות עסקאות מעין אלו עם מורגנה כצד שלישי.

עסקה חד צדדית

* פעמים רבות פיה מעוניינת לעשות עסקה עם גורם אחר שיש בעיה לתקשר איתו את העסקה.
* העסקה חייבת להיות כזו שמקובלת ברמה העקרונית על שני הצדדים.
* דוגמאות מקובלות לעסקאות חד צדדיות:
	+ גורם שמצהיר מה הוא מציע ומה הוא מעוניין לקבל ואז מישהו מקבל את הצהרתו והופך את לעסקה ללא דיבור ישיר
	+ בעת כניסה לאדמות שהן לא שלך - פיה תצהיר על כך שהיא תעמוד בחוקי המקום ובתמורה תבקש זכות לנוע ללא פגיעה באדמות
	+ עסקאות עם בני אדם. בני האדם אומרים "לא רק הייתי מצליח בבחינה הייתי נותן אלף דולר". ואז הפיה לוקחת את מה שהוא אמר, ומבצעת עסקה חד צדדית בו היא מודעת לעסקה והאדם לא. תנאי העסקה זה שהיא עוזרת לו להצליח בבחינה והוא נותן לה אלף דולר.
* עסקאות חד צדדיות בדרך כלל יכללו סעיף אחד או שלושה של תנאים.
* עסקאות חד צדדיות יהיו לרוב בנושאים הבאים:
	+ הגנה. צד אחד מבקש הגנה וצד אחר נותן אותה. לרוב העסקה תבוצע על ידי הצד שנותן הגנה. אולם יש פיות שנותנות הגנה באופן אוטומטי, לדוגמא כאשר נכנסים לאדמות שלהן.
	+ תנועה באדמות.
	+ כאשר צד אחד עושה משהו שהצד השני אוטומטי מעוניין בו.
		- צד אחד נלחם בגורם איקס וצד שלישי מעוניין בכך ומחזק אותו דרך עסקה - קרה לאלכסנדר.
		- צד אחד מעוניין בידע וצד אחר יכול לתת אותו בתמורה לביצוע דברים עם הידע (זימון בני אדם ממועדון 27) - קרה לארתור

אמירות כלליות על עסקאות

* כל עסקה נרשמת בבית החידות, הסודות והשקרים.

העסקאות העתיקות - קיימות עסקאות רבות ועתיקות יומין אשר מאפשרות את הקיום של קהילת הפיות בימינו כפי שאנו מכירים אותן:

* עסקת החצרות - אוסף של עסקאות אשר מבססות את היחס בין החצרות, סוגי הקשר שבינהן (כלומר מלחמות) ובעיקר כיצד פיה השייכת לחצר אחת יכולה להסתובב בבטחון יחסי באדמות של חצרות אחרות.
* עסקת הכלא - אוסף של עסקאות שקרו לאורך זמן אשר מסדרות את המשאב היקר של אדמות הכלא. הן מחלקות את האדמות השונות בין פיות, מסדירות כיצד האדמות עוברות מיד ליד, כמות מקסימלית של אדמות שפיה בודדת יכולה להחזיק וכדומה.
* עסקת המפתחות - עסקה המסדרת את האפשרות של חטופים לעבור מארקדיה, דרך מסך הערפל, אל הארצות המשתנות וקיומם של המפתחות.
* עסקת המכונה - אוסף ארוך של עסקאות רבות, עם פיות שונות בתקופות שונות אשר מסדר את מערכת היחסים המינימלית עם האל-מכונה ביחס ליקום
* עיסקת המקומיים - בעקבות מלחמה ארוכה ומסיבית התקבלה העסקה הזו בה מקוריים יכולים לאכול רק פיות מקומיות צעירות.
* עסקת האדם - רצף של שלוש עסקאות שתוצאתם היא קיומה של הארץ הכבולה ומקום סדיר בו האדם יכול לחיות עם רצף זמן/מרחב שאינו מטרף את דעתו.
* עסקת ייס - בעקבות מאורעות מו ואטלנטיס בוצעה עסקה, מצומצמת יחסית בגדולה (כמות פיות) שמסדירה את קיומה של העיר ייס, מערכת היחסים שלה עם הארץ הכבולה והאפשרויות שבתוכה.